
Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.

Cyflwyniad:
Bwriadaf strwythuro ymateb beirniadol i erthygl gan Dr W.Gwyn Lewis (2011). Rhanna Lewis (2011) yr erthygl i gyfleu agweddau sydd yn gysylltiedig ag addysgu Cymraeg yn y sector cyfrwng Saesneg. Trafoda am nifer o strategaethau gwahanol gan gynnwys rhannu arfer dda gan athronwyr ac ymchwilwyr. Rhannwyd yr erthygl i is benawdau i ddangos yn glir y themâu neu faterion sydd yn codi yn y sector yma. Yn gyffredinol, trafodir y sefyllfa bresennol yng Nghymru, trwy ddefnyddio dogfennau llywodraethol a chyhoeddir â’r nod i hybu ac i wella safon yr iaith Gymraeg. Yn ogystal â hyn, sonnir am fodelau, boed yn hen neu’n fodern sydd ar gael i fesur lefel dwyieithrwydd unigolyn. Terfynir yr erthygl trwy drafod y ffordd ymlaen, a gosod ffordd i ymgorffori’r ddwy iaith ar lawr y dosbarth. 

Y brif thema sydd yn plethu trwy’r erthygl yw dwyieithrwydd, felly beth yn union yw’r diffiniad ar ei gyfer. Gwelir wrth ddarllen bod yna lawer o farnau ar sut i’w ddiffinio boed yn farnau cadarnhaol neu negyddol. Yn sicr wrth ddadansoddi’r erthygl nad oes diffiniad clir i beth yn union yw sylfaen dwyieithrwydd. Cytuna Redknap (2006:10, dyfynnwyd yn Lewis, 2011) â hyn trwy ddweud bod diffyg eglurder ac ansicrwydd rhwng y term cyfrwng Cymraeg, nodir y rhai sydd yn siarad a derbyn addysg trwy’r Gymraeg sy’n ddwyieithog. A dim ond pobl sydd yn cael addysg trwy’r Gymraeg sydd yn ddwyieithog?
Er hyn ceisir y canlynol eu diffinio Haugen (1953) “the point where a speaker can first produce complete meaningful utternences in another language”. Felly i Haugen geiriau cyntaf syml sy’n hawlio rhywun i fod yn ddwyieithog efallai tua phedwar, pump oed. Ar y llaw arall mae Oestreicher (1974) yn mynnu taw “complete mastery of two different languages” yw dwyieithrwydd. Gwelir yma ddau ddiffiniad gwbl wahanol sydd wir yn adlewyrchu’r trafferthion wrth geisio diffinio beth yw dwyieithrwydd.
Yn bersonol cytunaf gyda Baker (2001) bod unigolyn yn gallu fod yn ddwyieithog ond nad ydynt yn gallu fod ar yr un lefel o ddeallusrwydd a rhuglder yn y ddau. Noda Baker (2001) “rarely is anyone equally competent in two or more languages”, cysyllta hyn â phrofiadau personol ble yr wyf yn gryfach yn fy ail iaith mewn sefyllfaoedd gwahanol. Oherwydd hyn mae’n bwysig i gael y cydbwysedd. Yn rhyngwladol noda Baker (2006) taw “a simple label for a complete phenomenon” yw addysg ddwyieithog, atega’r erthygl i hyn drwy nodi'r cymhlethdod ychwanegol sydd gyda ni yng Nghymru. Y ffaith bod gyda ni pum categori ysgol, ac mae pedwar allan o bump yn darparu addysg Gymraeg mewn rhyw ffordd naill ym mhur neu ar adegau yn ystod y diwrnod ysgol. Amlygir y term darpariaeth ysgol gan lywodraeth Cymru (2010)
Felly, gall ’ysgolion dwyieithog’ gynnwys yr ysgolion hynny lle cyflwynir cyfran helaeth o’r cwricwlwm drwy gyfrwng y Gymraeg, yr ysgolion hynny lle 
ceir dwy ffrwd – ffrwd cyfrwng Cymraeg a ffrwd cyfrwng Saesneg – a addysgir ar wahân, a’r ysgolion hynny lle yr addysgir dim ond ychydig elfennau o’r cwricwlwm neu yr addysgir nifer fach yn unig drwy gyfrwng y Gymraeg. (LlC, 2010)

Thema 1- Trochi:
Ffaith hysbys erbyn hyn gan Lywodraeth Cymru yw bod addysg yn dechrau yn y cartref (2016), cysylltir hyn â nod Lewis bod ffactorau allanol yn dylanwadu ar lefel rhuglder a deallusrwydd iaith ychwanegol unigolyn.  Wedi dweud hyn mae’n holl bwysig i’w ddefnyddio tu allan i’r dosbarth a’r ysgol a’i ymgorffori mewn i fywyd y gymuned ehangach. Ceir ddefnyddio theori Bronfenbrenner yma o’r meso system lle nodir y nifer o ddylanwadau a fydd yn cael effaith ar unigolyn. Dechreuir gyda’r teulu ac yn parhau hyd at ddewisiadau a phenderfyniadau'r llywodraeth. Yn ôl Baker y ffurf gryfach o addysgu i sicrhau dwyieithrwydd yw trwy’r dull trochi. Pwrpas y dull yw siarad Gymraeg a Chymraeg yn unig pan gyda’r plant yn y dosbarth er mwyn iddynt gael y dechrau gorau o’r iaith. Sicrhaer bod athrawon yn cymryd cyfrifoldeb i ddefnyddio ac ynganu’r iaith yn gywir os nad yw hyn yn digwydd dyma pryd mae camgymeriadau yn dechrau.
Gellir dadlau bod y dull yn un hawdd i’w ddilyn os Cymraeg yw iaith gyntaf yr athro neu athrawes serch hyn, awgrymir dogfen Addysgu Athrawon Yfory (LlC, 2015) bod angen gwella ansawdd yr ymgeiswyr sydd yn y pendraw yn graddio. Heb athrawon hyderus na fydd y dull yn cael ei chyflawni’r gywir. Ymhellach os Saesneg yw iaith gyntaf yr unigolyn wedyn mae angen cymorth arnynt hwy megis hyfforddiant dwys i’r Gymraeg naill yn y brifysgol neu ar gwrs. Cwrs sydd yn darparu hyn yw’r cynllun sabothol (Prifysgol y Drindod Dewi Sant, 2014), rhannwyd y cwrs i dair lefel ar gyfer ystod o siaradwyr Cymraeg. Lefel mynediad caiff unigolion sydd â Chymraeg fel ail iaith neu unigolion sydd ag ychydig iawn o Gymraeg. Yn y pendraw y bwriad fydd bod athrawon neu gynorthwywyr yn gallu siarad a chyfathrebu yn hyderus yn yr iaith ar lawr y dosbarth ac yn ehangach.
Yn dilyn y strategaeth addysg gan y llywodraeth (LlC, 2010) pwysleisir yr erthygl ar sicrhau ein hymwybyddiaeth o’r cymunedau eraill ledled y byd sydd yn “llwyddo integreiddio dwyieithrwydd neu amlieithrwydd”. Enghraifft sydd yn debyg i strwythur y cynllun sabothol yw Gwald y Basg. Nodir Cymry Fyw (BBC Cymru, 2015) bod cynnydd wedi bod yn y nifer o siaradwyr Basgeg yn y wlad. Rheswm dros hynny yw’r gefnogaeth a chynllunio mae’r iaith yn derbyn er mwyn llwyddo a thyfu. Dyma fwriad ein llywodraeth erbyn 2050 (LlC,2017)  i gael y filiwn o siaradwyr, rhaid parchu a chefnogi datblygiad yr iaith.
Cyflwyna llywodraeth Cymru ddogfen Cenhadaeth ein Cenedl (LlC, 2017) sydd yn amlinellu bwriad ein swyddog dros Addysg Kirsty Williams ar gyfer ein dyfodol fel cenedl. Argymhellir bod y llywodraeth yn parhau i ymrwymo gyda chynllunio gyda’r plentyn yn ganolig ac i sicrhau addysg gynhwysol. Er nad yw’n uniongyrchol yn cysylltu gyda’r addysgu Cymraeg fel ail iaith mae’r sylfaen yna o wneud y dosbarth yn lle cynhwysol diogel i unrhyw blentyn o unrhyw wlad sydd ag iaith eu hun. Y parodrwydd i sicrhau addysg gynhwysol i bawb naill yn iaith eu hun neu ddatblygu eu medrau mewn iaith ychwanegol trwy’r dull trochi.
Rhannwyd Estyn (2017) arfer dda o ysgol yng Nghaerdydd sydd yn nodi’n glir bod medrau dwyieithrwydd y disgyblion yn “datblygu’n effeithiol wrth iddynt gael eu trochi yn y Gymraeg”. Ymhellach oherwydd y trochi iaith mor ifanc mae’r ysgol yn datblygu Ffrangeg i ddisgyblion o flwyddyn tri i bump. Wedi hyn mae’r plant yn defnyddio Ffrangeg yn ystod diwrnod ysgol wrth brynu ffrwyth a siarad am yr ysgol a’i diddordebau.
Yn yr un modd â’r arfer dda uchod mae canfyddiadau Estyn o Gymraeg yn y cyfnod sylfaen yn dangos bod cynnydd plant o gartrefi di-gymraeg yn wan ac yna’n llesteirio datblygiad plant o gartrefi Cymraeg. Cysylltir nôl i ffurfiau cryf Baker o addysgu dwyieithrwydd. Yn y sefyllfa yma mae’r trochi’n digwydd ond yna mae’r iaith treftadaeth yn cael ei atal. Yn deillio o hyn rhaid darparu addysg trochi ochr yn ochr yn llwyddiannus er mwyn gweld cynnydd yn y ddau grŵp o ddisgyblion.







Thema 2 - Statws y Gymraeg:
Dywedir rhai unigolion bod yr iaith Gymraeg yn marw allan a does dim pwrpas i’w ddefnyddio. Gwelir mwyafrif o'r unigolion yma yw'r rhai sydd ddim yn siarad yr iaith. Cyhoeddir papur newydd y Guardian (2016) rhestr o ieithoedd sydd yn archolladwy neu’n ddiflanedig erbyn hyn. Cwympwyd yr iaith Gymraeg o dan y term archolladwy gyda 750,000 o bobl dal yn ei siarad. Nad yw Lewis (2011) yn siarad yn uniongyrchol am statws y Gymraeg ond mae’r thema yn cysylltu gyda materion yr erthygl. Enghraifft yw pryd mae unigolion yn defnyddio’r iaith, pa fath o wersi, cynnydd yn ddatblygiad yr iaith ac yn y blaen. Yn dweud hyn nodir y llywodraeth yn ei chynllun strategol (2016) rhaid i bob sir cyhoeddi cynllun strategol y Gymraeg ar gyfer sicrhau datblygiad y Gymraeg. Darllenir cynllun strategol Sir Gaerfyrddin (2017) a nodir y weledigaeth ar gyfer 2020 sef “sicrhau twf sylweddol mewn addysg a hyfforddiant cyfrwng Cymraeg” gan gynnwys cynyddu’r nifer o bobl sydd yn gallu siarad y Gymraeg yn rhugl. Cefnogir y cynlluniau yma a bwriad y llywodraeth o gael miliwn o siaradwyr erbyn 2050.
Mae yna lawer o ffactorau sydd yn dylanwadu ar y nifer o bobl sydd yn siarad yr iaith megis mewnfudwyr sydd yn y pendraw yn danfon ei blant i ysgolion Cymraeg (LlC, 2012). Wrth ddanfon y plant i ysgolion Cymraeg maent yn elwa o ddysgu’r iaith yn bennaf trwy’r dull trochi. Ymhellach mae’r ymgyrch yma yn cefnogi cyrraedd y filiwn o siaradwyr. I gefnogi argymhellion y strategaeth Cymraeg 2050 mae ymchwil Strubell (2011) yn pwysleisio pwysigrwydd cydberthynas a rhyng-ddibyniaeth yr iaith. Gwelir cysylltiad rhwng dysgu’r iaith, cynyddu’r gofyn am yr iaith, mwy o gyfleoedd, mwy o bobl yn defnyddio’r iaith, parch yn datblygu ac yna cymhelliad cryf i’w ddefnyddio ac addysgu. Heb un o’r rhannau yma ni fydd y bwriad yn bosib i gyrraedd y targed. Rhaid sefydlu sylfaen cryf a pharch at yr iaith cyn adeiladu arni.
Tua 1990 daeth y ddeddf bod astudio'r Gymraeg yn orfodol, cyn hynny yn wir nad oedd rhaid derbyn gwersi Cymraeg. A yw digon wedi newid? Er bod rhaid i unigolion dysgu Cymraeg hyd at 16 does dim gorfodaeth iddynt eistedd yr arholiad TGAU. Felly mae’r cwestiwn yn codi beth yw gweledigaeth a pharch athrawon sector cyfrwng Saesneg i’r iaith. Trwy brofiad nad oes diddordeb gyda llawer o ddisgyblion yn yr iaith oherwydd maent yn un sydd wedi’i orfodi arnyn. Nodir llywodraeth Cymru (2010, dyfynnwyd yn Lewis, 2011) “nid yw darpariaeth ddwyieithog bob amser yn sicrhau bod unigolyn yn datblygu i fod yn siaradwr dwyieithog”. Cysylltir hyn nôl i gylch perthynas Strubell, os dydy’r unigolyn ddim yn gweld pwrpas ni fyddant yn parhau i’w ddefnyddio ac ymarfer tu hwnt i amgylchedd yr ysgol.
Pwysleisir García (dyfynnwyd yn Lewis, 2011) taw cyflwyno cynnwys mewn dwy neu fwy o ieithoedd yw addysg ddwyieithog. Oherwydd hyn mae’r diffiniadau a deilliannau yn newid o bwynt i bwynt felly pan ddaw 2050 fel yn union bydd y llywodraeth yn diffinio “siaradwyr/siaradwr Cymraeg”.
Datgana Baker (dyfynnwyd yn Lewis, 2011) bod rhaid i ni symud i ffwrdd o deipoleg iaith a wir addysgu a dysgu Cymraeg a Saesneg law yn llaw. Wedi hyn bydd ymarfer addysgu yn ddwyieithog yn sicrhau datblygiad i unigolion. I ategu hyn mae García yn nodi “traditional bilingual education types simply do not suffice in the twenty-first century” rhaid dangos ein bod yn gallu newid a strwythuro i hybu ystod eang o ddisgyblion. Y ffordd newydd yw drwy’r cwricwlwm Dyfodol Llwyddiannus (2015), gwaredu’r cyfnodau allweddol i sicrhau un continwwm. Bydd hyn yn fuddiol i ddisgyblion Cymraeg a Saesneg oherwydd bydd gofyn iddynt fod ar yr un cam gynnydd ym mha bynnag iaith maent yn derbyn ei addysg. Defnyddir cwricwlwm mwy hyblyg sydd yn pwysleisio ar ryngweithio gan ddefnyddio’r Gymraeg yn drawsgwricwlaidd. 

Thema 3 – Dull CLIL:
Defnyddir y dull CLIL i gyflwyno dwy iaith i ddysgwr ond mewn modd lle mae’r ddau yn plethu yn naturiol. Caiff esiampl pan mae pynciau craidd yn cael ei addysgu yn yr ail iaith neu’r iaith L2. Mantais noda David Marsh (2009) yw bod agwedd y dysgwyr yn newid tuag at ddysgu’r iaith felly’n hybu datblygiad gwybyddol. Pwysleisia Lewis (2011) ar addysgu pwrpasol ac ystyrlon er mwyn i’r dysgwyr deall a chanfod gwybodaeth yn eu hail iaith.
Noda Ricento a Hornberger (dyfynnwyd yn Lewis, 2011:76) bod addysgu iaith ar lawr y dosbarth fel “multilayerd onion”, wrth i’r athrawon fod yn ganolog i bopeth. Atega hyn gan Garcia (2009) wrth nodi taw’r ffordd o weithredu’r addysgeg iaith sy’n bwysig. Heb gontinwwm bydd unigolion yn ymddangos ar lefelau gwahanol o ran ruglder iaith.
Yn yr un modd a Garcia dywed Coyle et al (2012) bod y dull yn un hyblyg nad oes methodoleg gaeth i ddilyn,  felly'r gweithrediad a’r gwahaniaethu i’r dysgwyr/dosbarth penodol sydd yn bwysig. Yn dilyn o fater hyder athrawon, caiff y dull CLIL ei gyflwyno mewn agweddau bach ac yna wrth i’r hyder godi byddant yn gallu datrys problemau a chynllunio ar gyfer awyrgylch a chynnydd y dosbarth. Er bod y dull yn un llwyddiannus, rhaid ystyried oedran y plant a pa lefel o drochi iaith maent wedi derbyn  (Lewis, 2011). Wrth ystyried hyn gall yr athro tracio datblygiad unigolyn i sicrhau ei bod nhw wedi caffael a chymhwyso’r ddwy iaith.
Diweddglo:
Wrth dynnu tua’r terfyn gwêl pwyslais cryf ar un fath o fodel o addysgu dwyieithrwydd yn yr unfed ganrif ar hugain. Rhaid symud o wahanu’r ieithoedd i gyfuno er lles a datblygiad gwybyddol y disgybl. Amlinellir García (dyfynnwyd yn Lewis, 2011) y defnydd o ddatblygu arferion amlieithog yn y dosbarth oherwydd bod prosesu, cyfnewid a chyfieithu yn cynyddu mewn pwysigrwydd. Dywed Jacobson (1983, 1990, dyfynnwyd yn Lewis, 2011) taw “purposeful concurrent use” dylai’r addysgu fod wrth integreiddio’r ddwy iaith. Y ffordd ymlaen yma bydd i sicrhau'r addysgeg ond hefyd sicrhau bod y sylfaen yn gryf i gyrraedd miliwn o siaradwyr erbyn 2050. Gellir ysgolion mabwysiadu’r dull CLIL yn eu dosbarthiadau law yn llaw a’r dull trochi. I gloi, y gobaith yw gyda dibenion y cwricwlwm bydd y disgyblion yn “dysgwyr uchelgeisiol, galluog” yn fwy nag un iaith os dilynir gofynion Donaldson o addysgu’n drawsgwricwlaidd.

